text: ناگالینڈ میں کچھ جغرافیائی چیلنجز ہیں۔ 103 پولنگ مرکزوں کے لئے پولنگ کارکنان کو ووٹنگ کے دو دن پہلے یعنی 25 فروری کو روانہ ہونا پڑا اور ان میں سے کئی لوگوں کو اپنے پولنگ مرکزوں پر پہنچنے کے لئے کئی گھنٹے پیدل چلنا پڑا۔ کل ہوئی زبردست بارش کے سبب کئی پولنگ کارکنان کو اپنی گاڑیاں راستے میں چھوڑکر کئی کلومیٹر پیدل سفر کرنا پڑا، جس کے نتیجے میں ایک سو سے زیادہ پولنگ کارکنان کل رات 11بجے کے بعد پولنگ مرکزوں پر پہنچے۔